Document ID: 32005D0942

ODLOČBA KOMISIJE
z dne 21. decembra 2005
o pooblastilu državam članicam za odločanje v skladu z Direktivo Sveta 1999/105/ES o zagotovilih, danih v zvezi z gozdnim reprodukcijskim materialom, proizvedenim v tretjih državah
(notificirano pod dokumentarno številko C(2005) 5485)
(2005/942/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 1999/105/ES z dne 22. decembra 1999 o trženju gozdnega reprodukcijskega materiala (1), in zlasti člena 19(3) Direktive,
ob upoštevanju naslednjega:
(1)
V skladu s členom 19(1) Direktive 1999/105/ES mora Svet na predlog Komisije odločiti, ali gozdni reprodukcijski material, pridelan v tretji državi, daje enaka zagotovila glede odobritve njegovega izhodiščnega materiala in z ukrepov pri njegovi proizvodnji za trženje kakor gozdni reprodukcijski material, proizveden znotraj Skupnosti, ki izpolnjuje določbe navedene Direktive.
(2)
Vendar trenutno razpoložljivi podatki o pogojih, veljavnih v tretjih državah, še vedno ne zadostujejo, da bi Skupnosti omogočili sprejemanje kakršne koli takšne odločitve v zvezi s katero koli tretjo državo.
(3)
Zaradi preprečitve prekinitve trgovinskih tokov, bi morale biti države članice pooblaščene za odločanje v zvezi s posebnim materialom, uvoženim iz določenih držav. Analiza Komisije kaže, da ta material daje enaka zagotovila kakor gozdni reprodukcijski material, proizveden v Skupnosti v skladu z Direktivo 1999/105/ES.
(4)
Ukrepi, predvideni s to odločbo, so v skladu z mnenjem Stalnega odbora za seme in razmnoževalni material za poljedelstvo, vrtnarstvo in gozdarstvo -
SPREJELA NASLEDNJO ODLOČBO:
Člen 1
Države članice so pooblaščene, da glede tretjih držav, navedenih v Prilogi, ter glede vrst, kategorij in tipov izhodiščnega materiala iz Priloge odločijo, ali gozdni reprodukcijski material, proizveden v navedenih državah, daje enaka zagotovila glede odobritve njegovega izhodiščnega materiala in ukrepov pri njegovi proizvodnji za trženje kakor gozdni reprodukcijski material, proizveden znotraj Skupnosti, ki izpolnjuje določbe Direktive 1999/105/ES.
Gozdni reprodukcijski material, uvožen iz navedenih tretjih držav, je opremljen z glavnim spričevalom ali uradnim potrdilom, izdanim v državi porekla, in z listinami s podrobnostmi o vseh pošiljkah za izvoz, ki jih zagotovi dobavitelj v tretji državi.
Člen 2
Države članice takoj obvestijo Komisijo in druge države članice o odločbah, sprejetih v skladu s to odločbo, ter o morebitnih preklicih teh odločb.
Člen 3
Pooblastilo iz člena 1 se začne uporabljati dne 1. januarja 2006 in se izteče 31. decembra 2008.
Člen 4
Ta odločba je naslovljena na države članice.
V Bruslju, 21. decembra 2005

Labels: 3
15
6